**รายชื่อผู้เข้าร่วมประชุมสภาองค์การบริหารส่วนตำบลบ้านพระ**

**สมัยสามัญที่ 1/2565 วันที่ 4 กุมภาพันธ์ 2565**

**ณ ห้องประชุมสภาองค์การบริหารส่วนตำบลบ้านพระ**

|  |  |  |  |  |
| --- | --- | --- | --- | --- |
| ลำดับ | ชื่อ – สกุล | ตำแหน่ง | ลายมือชื่อ | หมายเหตุ |
| 12345678910111213141516171819 | นายสุทธิสาร ซื่อสัตย์นายทศพล เหมือนพิทักษ์นายบุญเชา ปัณเขตนางสาวอำพัน กัตพงษ์นางจรวยศรี อัศวเวทสถิตนางสุกัลยา สุทธานันท์ร.ต.สุรเดช เหล็กจานนายโชคชัย สีห์ประเสริฐนายปัญญา พากเพียรทรัพย์นางสวิล ตระกูลป้องนายชูชีพ ร่มโพธิ์แก้วนายอาทิตย์ จันทรวงษ์นายสุมิตร ทะวะระนายวิรุญ แก้วสีหาวงษ์นายสุรศักดิ์ จักสานนายณรงค์ คล้ายเขียวนายปราโมทย์ เนียรมงคลนายนรัตน์ วินุราชนายวงศ์ธวัช สาวาปี | ประธานสภาฯรองประธานสภาฯ สมาชิก อบต.ม.1สมาชิก อบต.ม.2สมาชิก อบต.ม.4สมาชิก อบต.ม.5สมาชิก อบต.ม.6สมาชิก อบต.ม.7สมาชิก อบต.ม.8สมาชิก อบต.ม.10สมาชิก อบต.ม.11สมาชิก อบต.ม.12สมาชิก อบต.ม.13สมาชิก อบต.ม.14สมาชิก อบต.ม.15สมาชิก อบต.ม.16สมาชิก อบต.ม.17สมาชิก อบต.ม.19เลขานุการสภาฯ | นายสุทธิสาร ซื่อสัตย์นายทศพล เหมือนพิทักษ์นายบุญเชา ปัณเขตนางสาวอำพัน กัตพงษ์นางจรวยศรี อัศวเวทสถิตนางสุกัลยา สุทธานันท์ร.ต.สุรเดช เหล็กจานนายโชคชัย สีห์ประเสริฐนายปัญญา พากเพียรทรัพย์นางสวิล ตระกูลป้องนายชูชีพ ร่มโพธิ์แก้วนายอาทิตย์ จันทรวงษ์นายสุมิตร ทะวะระนายวิรุญ แก้วสีหาวงษ์นายสุรศักดิ์ จักสานนายณรงค์ คล้ายเขียวนายปราโมทย์ เนียรมงคลนายนรัตน์ วินุราชนายวงศ์ธวัช สาวาปี |  |

**ผู้ไม่มาประชุม**

**ชื่อ – สกุล ตำแหน่ง หมายเหตุ**

1. ร.ต.วิชิต คำเวียงจันทร์ สมาชิก อบต.ม.3 ลา

**ผู้เข้าร่วมประชุม**

**ชื่อ – สกุล ตำแหน่ง ลายมือชื่อ**

1. นายศิวาภณ ศรีกสิกิจ นายก อบต.บ้านพระ ศิวาภณ ศรีกสิกิจ
2. นายพงษ์ศักดิ์ เหมือนพิทักษ์ รองนายก อบต.บ้านพระ พงษ์ศักดิ์ เหมือนพิทักษ์
3. นายสรศักดิ์ ศรีตระกูล รองนายก อบต.บ้านพระ สรศักดิ์ ศรีตระกูล
4. นายปัญญา บำรุงวัด เลขานุการนายกฯ ปัญญา บำรุงวัด
5. นางวรดาภา สืบวงษ์ รองปลัด อบต.บ้านพระ วรดาภา สืบวงษ์
6. นางอำไพวรรณ วรรณโชติ หัวหน้าสำนักปลัด อำไพวรรณ วรรณโชติ
7. นางสาวรัตนา อยู่เจริญ ผอ.กองคลัง รัตนา อยู่เจริญ
8. นางสาวจันทร์เพ็ญ ท่าหิน นักวิเคราะห์นโยบายฯ จันทร์เพ็ญ ท่าหิน
9. นางพัณณ์ชิตา เจริญสุข นักวิชาการศึกษาฯ พัณณ์ชิตา เจริญสุข
10. นายมานะ ร้อยพวง นักป้องกันฯ มานะ ร้อยพวง

/11.นายณรงค์...

1. นายณรงค์ศักดิ์ บุญขวัญ นิติกร ณรงค์ศักดิ์ บุญขวัญ
2. นางอ้อย ปั้นบัว นักตรวจสอบฯ อ้อย ปั้นบัว
3. ส.อ.อนุชา สำมา นักวิชาการพัสดุ อนุชา สำมา
4. นางสาวเสาวนีย์ พวงยอด นักวิชาการเงินและบัญชี เสาวนีย์ พวงยอด
5. นางสาวพัชรินทร์ สุรพัฒน์ นักวิชาการสาธารณสุข พัชรินทร์ สุรพัฒน์
6. นางสาวพนัชกร กลิ่นมะลิ ผช.จพง.ธุรการ พนัชกร กลิ่นมะลิ
7. นางสาวเบญจรัตน์ ชนะขำ ผช.นักทรัพยากรบุคคล เบญจรัตน์ ชนะขำ
8. นางสาวณัฎฐา สุทธิ ผช.นักวิชาการเกษตร ณัฎฐา สุทธิ
9. นางสาวยมลพร เนติ ผช.นักพัฒนาชุมชน ยมลพร เนติ

**รายงานการประชุมสภาองค์การบริหารส่วนตำบลบ้านพระ**

**วันที่ 4 กุมภาพันธ์ 2565 เวลา 15.00 น.**

**ณ ห้องประชุมสภาองค์การบริหารส่วนตำบลบ้านพระ**

เริ่มประชุม เวลา 15.00 น.

**ระเบียบวาระที่ 1 - เรื่องประธานแจ้งให้ทราบ**

นายสุทธิสาร ซื่อสัตย์ เรื่องการลาของสมาชิกฯ ร.ต.วิชิต คำเวียงจันทร์ ครับ

(ประธานสภาฯ)

ที่ประชุม รับทราบ

**ระเบียบวาระที่ 2 - เรื่องรับรองรายงานการประชุมสภา ครั้งแรก วันที่ 3 กุมภาพันธ์ 2565**

นายสุทธิสาร ซื่อสัตย์ ขอรับรองรายงานการประชุมสภา ครั้งแรก วันที่ 3 กุมภาพันธ์ 2565 ในครั้งหน้าครับ

(ประธานสภาฯ)

**ระเบียบวาระที่ 3 - เรื่องให้ฝ่ายบริหารแถลงนโยบายต่อสภาฯ**

นายสุทธิสาร ซื่อสัตย์ เชิญท่านนายกฯ ครับ

(ประธานสภาฯ)

นายศิวาภณ ศรีกสิกิจ ตามที่คณะกรรมการการเลือกตั้ง ได้มีมติเห็นชอบให้ประกาศผลการเลือกตั้ง เมื่อวันที่

(นายก อบต.บ้านพระ) 25 มกราคม 2565 รับรองผลการเลือกตั้งนายกองค์การบริหารส่วนตำบลบ้านพระแล้วนั้น กระผม นายศิวาภณ ศรีกสิกิจ ได้รับความไว้วางใจจากประชาชนในเขตตำบลบ้านพระ เลือกกระผม ให้มาทำหน้าที่นายกองค์การบริหารส่วนตำบลบ้านพระ เพื่อเป็นตัวแทนชาวตำบลบ้านพระ ในการพัฒนาท้องถิ่น เป็นระยะเวลา 4 ปี จากการลงพื้นที่ทำให้ทราบถึงปัญหาของประชาชน ผมจะบริหารงบประมาณอย่างมีประสิทธิภาพ และจะช่วยเหลือแก้ไขปัญหาความเดือดร้อนของประชาชน จะดำเนินกิจกรรมพัฒนาตามวิสัยทัศน์ที่วางไว้คือ **“การบริหารงานด้วยความโปร่งใส ใช้ทรัพยากรอย่างคุ้มค่า พัฒนาคุณภาพชีวิต พัฒนาทุกภาคส่วนของตำบล ดูแลทุกกลุ่มคนอย่างเป็นธรรมและทั่วถึง”** เพื่อให้ตำบล บ้านพระ น่าอยู่ ประชาชน มีความเป็นอยู่ที่ดีขึ้น โดยนำหลักธรรมาภิบาลมาใช้ในการพัฒนา คือ 1. หลักนิติธรรม 2. หลักคุณธรรม 3. หลักความโปร่งใส 4. หลักการมีส่วนร่วม

 5. หลักความคุ้มค่า 6. หลักความรับผิดชอบ

ซึ่งสัญญาประชาคมที่กระผมได้ให้ไว้กับประชาชนในครั้งนี้ นับว่าเป็นภารกิจอันสำคัญที่ ผมจะต้องยึดถือเป็นแนวทางในการทำงาน เพื่อให้ประชาชนได้รับความพอใจ และมีความเป็นอยู่ที่ดีขึ้น นโยบายที่ผมจะได้แถลงต่อสภาองค์การบริหารส่วนตำบลบ้านพระ จะเป็นนโยบายที่จะนำไปปฏิบัติให้เห็นผลอย่างชัดเจน เป็นต้นว่า จะบริหารงบประมาณแบบมีส่วนร่วมที่สนองตอบต่อความต้องการของประชาชน จะให้ประชาชนเข้ามามีส่วนร่วมในการจัดทำแผนการพัฒนาตำบลบ้านพระ ตั้งแต่การจัดทำประชาคมระดับหมู่บ้าน และระดับตำบล ผมมีความตั้งใจที่จะทำให้ประชาชนในตำบลบ้านพระ มีชีวิตความเป็นอยู่ที่ดีการได้ออกมาเยี่ยมเยือนราษฎรในพื้นที่ เป็นประจำ ทำให้ทราบสภาพปัญหา และความต้องการที่แท้จริงของประชาชนเพื่อนำมาเป็นข้อมูลในการพัฒนาตำบลบ้านพระต่อไป

/การบริหาร...

-2-

การบริหารงานขององค์การบริหารส่วนตำบลได้ถูกกำหนดให้ปฏิบัติงานตามอำนาจหน้าที่ ตามแผนพัฒนาตำบล และต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาตำบล นโยบายที่ผมจะแถลงต่อสภาองค์การบริหารส่วนตำบลบ้านพระ ในวันนี้ สอดคล้องกับหลักการดังกล่าวข้างต้น โดยนโยบายที่กำหนดไว้มีทั้งหมด 8 ด้านด้วยกัน ดังนี้

1. **นโยบายเร่งด่วนที่จะดำเนินการ**
	1. ผลิตน้ำมันจากขยะพลาสติก เพื่อลดมลพิษสิ่งแวดล้อมและปริมาณขยะ
	2. ก่อสร้างปรับปรุงสถานที่ทำงานองค์การบริหารส่วนตำบลบ้านพระ
	3. ติดตั้งและซ่อมแซมไฟฟ้าส่องสว่าง เพื่อลดอุบัติเหตุและป้องกันอาชญากรรม
2. **นโยบายด้านโครงสร้างพื้นฐาน**

องค์การบริหารส่วนตำบลบ้านพระมุ่งมั่นที่จะพัฒนาโครงสร้างพื้นฐานให้ได้มาตรฐาน เพื่อตอบสนองต่อความต้องการของประชาชนได้อย่างมีประสิทธิภาพ และสอดคล้องกับแผนพัฒนาองค์การบริหารส่วนตำบลโดยมีแนวทาง ดังนี้

* 1. สร้างและซ่อมแซมถนนเชื่อมระหว่างหมู่บ้านทุกสาย ทั้งสายหลัก และสายรอง ตลอดจนเส้นทางขนส่งเครื่องมือเข้าสู่แหล่งประกอบการทางด้านเกษตรกรรม และการขนส่งผลผลิตทางการเกษตรไปสู่แหล่งรับซื้อ ของเกษตรกร โดยจะปรับปรุงให้เป็นถนนที่ได้มาตรฐาน ประชาชนสามารถใช้ประโยชน์ได้ตลอดปี
	2. สร้างและปรับปรุงกระบวนการผลิตน้ำประปาหมู่บ้านทั้งตำบลให้มีความสะอาดเหมาะสมที่จะใช้สำหรับอุปโภคและบริโภค สนับสนุนการดำเนินงานของคณะกรรมการบริหารระบบประปาหมู่บ้าน
	3. สร้างและบำรุงรักษาแหล่งน้ำ และระบบชลประทาน โดยเพิ่มหรือพัฒนาแหล่งน้ำเพื่อใช้ในการอุปโภค บริโภค หรือเพื่อใช้ในด้านการเกษตรให้ครอบคลุมอย่างทั่วถึง

2.4 ให้การสนับสนุนด้านเทคนิค วิชาการ เครื่องมือ เครื่องจักรกล บุคลากรในการพัฒนาและแก้ไขปัญหาโครงสร้างพื้นฐานให้กับหมู่บ้านพื้นที่ตำบลบ้านพระ

2.5 ติดตั้งไฟสาธารณะริมถนนและซ่อมแซม ในเขตพื้นที่ตำบลบ้านพระให้ครอบคลุมและทั่วถึง

**3. นโยบายด้านเศรษฐกิจ**

องค์การบริหารส่วนตำบลบ้านพระ จะส่งเสริม สนับสนุน และผลักดันให้มีกระบวนการสร้างรายได้ลดรายจ่ายให้กับประชาชนทุกระดับ โดยจะส่งเสริมแนวทางเศรษฐกิจแบบพอเพียงตามศักยภาพของชุมชนในระดับฐานรากของตำบล โดยมีแนวทางดังนี้

3.1 สนับสนุน ส่งเสริมการลงทุน และพาณิชยกรรม โดยสร้างระบบเศรษฐกิจที่ดี มั่นคง ส่งเสริมการค้าจัดให้มีศูนย์กลางจำหน่ายสินค้าผลิตภัณฑ์พื้นบ้าน การลงทุนอุตสาหกรรมในครัวเรือนและผลผลิตทางการเกษตร

/3.2 ส่งเสริม..

-3-

3.2 ส่งเสริมระบบเศรษฐกิจชุมชน และการสร้างความเข้มแข็งของชุมชนแบบพอเพียง และชุมชนแบบพึ่งตนเอง

3.3 ส่งเสริมอาชีพเพิ่มรายได้ให้กับประชาชนส่งเสริมศูนย์เรียนรู้โดยยึดหลักปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว รัชกาลที่ 9

3.4 ส่งเสริมให้ประชาชนได้นำภูมิปัญญาท้องถิ่นสนับสนุนการใช้ปุ๋ยอินทรีย์, ปุ๋ยชีวภาพเพื่อลดรายจ่ายเพิ่มรายได้ให้กับเกษตรกร

ขอให้ชมวีดีทัศน์การผลิตน้ำมันจากพลาสติก ของจังหวัดสระแก้ว งบประมาณ 2 ล้านบาท ทำเพื่อลดปริมาณขยะ เราสามารถทำได้จริง ขอให้สมาชิกฯช่วยสนับสนุนโครงการนี้ด้วยครับ ในวันนี้ผมขอแถลงนโยบายเพียงเท่านี้ครับ

นายสุทธิสาร ซื่อสัตย์ มีสมาชิกท่านใดจะสอบถามหรือไม่ครับ เชิญ คุณสุกัลยา ครับ

(ประธานสภาฯ)

นางสุกัลยา สุทธานันท์ ถ้าเราซื้อเครื่องมาแล้วจะมีเจ้าหน้าที่มาสอนให้หรือไม่ค่ะ

(ส.อบต.ม.5)

นายบุญเชา ปัณเขต ก่อสร้างบริเวณไหนครับ

(ส.อบต.ม.1)

นายศิวาภณ ศรีกสิกิจ มีเจ้าหน้าที่มาอบรมให้ 1 อาทิตย์ เรื่องการดูแลและการรักษาเครื่อง ก่อสร้างบริเวณ

(นายก อบต.บ้านพระ) หลังศูนย์พัฒนาเด็กเล็กครับ

นายโชคชัย สีห์ประเสริฐ สถานที่ก่อสร้างบริเวณไหน ขอให้ดูผลกระทบด้วยครับ เพราะบ้านผมอยู่ติดกับ

(ส.อบต.ม.7) ศูนย์พัฒนาเด็กเล็ก ครับ

นายวงศ์ธวัช สาวาปี เรื่องการบริหารจัดการขยะ เป็นโครงการที่มีประโยชน์ ซึ่งขึ้นอยู่กับการบริหารจัดการ

(ปลัด อบต.บ้านพระ) ว่าเราสามารถลดต้นทุนและทำให้เกิดประโยชน์สูงสุดได้หรือไม่ ครับ

นายศิวาภณ ศรีกสิกิจ วิดีทัศน์ที่ดูไป ก็สร้างในหมู่บ้าน แต่ก่อนจะสร้างเราจะดูผลกระทบด้วยครับ

(นายก อบต.บ้านพระ)

**ระเบียบวาระที่ 4 - เรื่องเพื่อพิจารณา**

 4.1 เรื่องเลือกคณะกรรมการพัฒนาแผน

นายสุทธิสาร ซื่อสัตย์ การเลือกคณะกรรมการพัฒนาแผนฯ จำนวน 3 คน ผู้เสนอ 1 คน ผู้รับรอง 2 คน ครับ

(ประธานสภาฯ) ขอเชิญเสนอคณะกรรมการพัฒนาแผนฯ คนที่ 1 ครับ

นายชูชีพ ร่มโพธิ์แก้ว ผมขอเสนอ นายสุทธิสาร ซื่อสัตย์ ครับ

(ส.อบต.ม.11)

นายสุทธิสาร ซื่อสัตย์ ขอผู้รับรอง 2 คน ครับ

(ประธานสภาฯ) ผู้รับรอง 1. นางสุกัลยา สุทธานันท์ 2. นางจรวยศรี อัศวเวทสถิต

 ขอเชิญเสนอคณะกรรมการพัฒนาแผนฯ คนที่ 2 ครับ

นายปัญญา พากเพียรทรัพย์ ผมขอเสนอ นายทศพล เหมือนพิทักษ์ ครับ

(ส.อบต.ม.8)

นายสุทธิสาร ซื่อสัตย์ ขอผู้รับรอง 2 คน ครับ

(ประธานสภาฯ) ผู้รับรอง 1. นายสุมิตร ทะวะระ 2. นายณรงค์ คล้ายเขียว

 ขอเชิญเสนอคณะกรรมการพัฒนาแผนฯ คนที่ 3 ครับ

นายทศพล เหมือนพิทักษ์ ผมขอเสนอ นายชูชีพ ร่มโพธิ์แก้ว ครับ

(ส.อบต.ม.9)

/นายสุทธิสาร...

-4-

นายสุทธิสาร ซื่อสัตย์ ขอผู้รับรอง 2 คน ครับ

(ประธานสภาฯ) ผู้รับรอง 1. นางสวิล ตระกูลป้อง 2. นายบุญเชา ปัณเขต

 มีใครจะเสนออีกหรือไม่ครับ ถ้าไม่มีขอมติที่ประชุมด้วยการยกมือด้วยครับ

มติที่ประชุม เห็นชอบให้ นายสุทธิสาร ซื่อสัตย์, นายทศพล เหมือนพิทักษ์ และนายชูชีพ ร่มโพธิ์แก้ว

เป็นคณะกรรมการพัฒนาแผนฯ เป็นเอกฉันท์

 4.2 เรื่องคณะกรรมการติดตามและประเมินผลแผนฯ

นายสุทธิสาร ซื่อสัตย์ การเลือกคณะกรรมการติดตามและประเมินผลแผนฯ จำนวน 3 คน ผู้เสนอ 1 คน

(ประธานสภาฯ) ผู้รับรอง 2 คน ครับ ขอเชิญเสนอคณะกรรมการติดตามและประเมินผลแผนฯ คนที่ 1 ครับ

นายชูชีพ ร่มโพธิ์แก้ว ผมขอเสนอ นางจรวยศรี อัศวเวทสถิต ครับ

(ส.อบต.ม.11)

นายสุทธิสาร ซื่อสัตย์ ขอผู้รับรอง 2 คน ครับ

(ประธานสภาฯ) ผู้รับรอง 1. นายปัญญา พากเพียรทรัพย์ 2. นายทศพล เหมือนพิทักษ์

 ขอเชิญเสนอคณะกรรมการติดตามและประเมินผลแผนฯ คนที่ 2 ครับ

นางสวิล ตระกูลป้อง ดิฉันขอเสนอ นายวิรุญ แก้วสีหาวงษ์ คะ

(ส.อบต.ม.10)

นายสุทธิสาร ซื่อสัตย์ ขอผู้รับรอง 2 คน ครับ

(ประธานสภาฯ) ผู้รับรอง 1. นายโชคชัย สีห์ประเสริฐ 2. นายปราโมทย์ เนียรมงคล

 ขอเชิญเสนอคณะกรรมการติดตามและประเมินผลแผนฯ คนที่ 3 ครับ

นางจรวยศรี อัศวเวทสถิต ดิฉันขอเสนอ นายปัญญา พากเพียรทรัพย์ คะ

(ส.อบต.ม.4)

นายสุทธิสาร ซื่อสัตย์ ขอผู้รับรอง 2 คน ครับ

(ประธานสภาฯ) ผู้รับรอง 1. นางสุรศักดิ์ จักสาน 2. ร.ต.สุรเดช เหล็กจาน

 มีใครจะเสนออีกหรือไม่ครับ ถ้าไม่มีขอมติที่ประชุมด้วยการยกมือด้วยครับ

มติที่ประชุม เห็นชอบให้ นางจรวยศรี อัศวเวทสถิต, นายวิรุญ แก้วสีหาวงษ์ และนายปัญญา

พากเพียรทรัพย์ เป็นคณะกรรมการติดตามและประเมินผลแผนฯ เป็นเอกฉันท์

ระเบียบวาระที่ 5 - เรื่องอื่นๆ(ถ้ามี)

นายสุทธิสาร ซื่อสัตย์ มีท่านใดจะเสนอเรื่องอื่นหรือไม่ครับ

(ประธานสภาฯ)

นายบุญเชา ปัณเขต เรื่องขอให้มีไฟเตือน สี่แยกหลังร้าน CJ เพราะเกิดอุบัติเหตุบ่อยครั้ง, การเสริมถนน

(ส.อบต.ม.1) ตรงทางแยกตลอดสาย และการตัดกิ่งไม้ที่ระถนน ขอให้ช่วยดำเนินการให้ด้วยครับ

นางสาวอำพัน กัตพงษ์ ขอให้มีไฟกระพริบ ก่อนได้หรือไม่ เพื่อบรรเทาความเดือดร้อนค่ะ

(ส.อบต.ม.2)

นายศิวาภณ ศรีกสิกิจ เรื่องไฟเตือนหลังร้าน CJ ได้ประสานกับกรมทางหลวงแล้ว ต่อไปจะสร้างถนนสี่เลน

(นายก อบต.บ้านพระ) จึงยังไม่ทำสี่แยกไฟแดง แต่จะทำไฟฟ้ารายทางตลอดเส้นแต่ต้องรองบประมาณครับ

นายสุทธิสาร ซื่อสัตย์ ฝากท่านนายกประสานให้ด้วยครับ

(ประธานสภาฯ)

นายวงศ์ธวัช สาวาปี ถนนเส้นหลักจะประสานกับทางหลวงให้ ถนนเส้นรองเราสามารถติดไฟฟ้ารายทางได้เอง

(เลขานุการสภาฯ) ครับ

/นายชูชีพ...

-5-

นายชูชีพ ร่มโพธิ์แก้ว การซ่อมไฟส่องสว่างรายทางทั้งตำบล ขอให้ฝ่ายบริหารเร่งซ่อมแซมให้ด้วยครับ

(ส.อบต.ม.11) บางจุดต้องการติดเพิ่มเติมแต่ขอเป็นระบบโซล่าเซลล์ได้หรือไม่ครับ

นายบุญเชา ปัณเขต ขอให้ช่างไปสำรวจไฟฟ้าทั้ง 19 หมู่บ้าน ครับ

(ส.อบต.ม.1)

นายสุทธิสาร ซื่อสัตย์ ขอให้สมาชิกฯทุกท่านไปสำรวจในหมู่บ้านของตนเอง ว่าจะติดตั้งไฟโซล่าเซลล์กี่จุดครับ

(ประธานสภาฯ)

นายวิรุญ แก้วสีหาวงษ์ เรื่องถังขยะ จะดำเนินการอย่างไร เพราะชาวบ้านต้องการครับ

(ส.อบต.ม.14)

ร.ต.สุรเดช เหล็กจาน ชาวบ้านร้องเรียนเรื่องท่อระบายน้ำ ท่อเล็ก ระบายน้ำไม่ทัน ทำให้น้ำท่วม ตรงข้ามโรงเรียน

(ส.อบต.ม.6) ฉัตรลิตรา ใกล้จะถึงหน้าฝนแล้ว ขอให้รีบดำเนินการแก้ไขให้ด้วยครับ

นายบุญเชา ปัณเขต เรื่องวางท่อระบายน้ำบริเวณทาวเฮ้าส์ หมู่ 1 น้ำยังขังอยู่ เนื่องจากการถมดิน ขอให้

(ส.อบต.ม.1) ดำเนินการแก้ไขให้ด้วยครับ

นางสาวอำพัน กัตพงษ์ ขอให้วางรางระบายน้ำตั้งแต่ หมู่ 1 - หมู่ 19 เพื่อน้ำจะได้ไหลไปลงคลองสวนพริกค่ะ

(ส.อบต.ม.2)

นายปัญญา พากเพียรทรัพย์ เรื่องสายเคเบิ้ลที่ห้อยอยู่ อาจทำให้ชาวบ้านเกิดอันตรายได้ จะดำเนินการแก้ไขอย่างไร

(ส.อบต.ม.8) ครับ

นายศิวาภณ ศรีกสิกิจ เรื่องซ่อมไฟและติดตั้งไฟฟ้ารายทาง ขอให้สมาชิกฯแต่ละหมู่มาเขียนคำร้องครับ

(นายก อบต.บ้านพระ) เรื่องจัดซื้อโซล่าเซลล์ จะดูงบประมาณว่าสามารถทำได้หรือไม่ครับ

 เรื่องถังขยะ กำลังดำเนินการจัดซื้ออยู่ครับ

 เรื่องท่อระบายน้ำ จะประสานแขวงการทางให้ครับ

 เรื่องท่อรางระบายน้ำของแต่ละหมู่บ้าน ให้ผู้ใหญ่บ้านทำประชาคมเข้ามา เพื่อแก้ไขปัญหา

น้ำท่วมขัง

เรื่องสายเคเบิ้ล แจ้งได้ที่การไฟฟ้า พร้อมรูปถ่าย ครับ

นางจรวยศรี อัศวเวทสถิต เรื่องโครงการคลองสวยน้ำใส ยังมีอยู่อีกหรือไม่ ตอนนี้ผักตบชวาขึ้นเต็มคลองค่ะ

(ส.อบต.ม.4)

นายวงศ์ธวัช สาวาปี โครงการนี้เราจ้าง แต่ไม่ได้จ้างทั้งปี เพราะ สตง.ทักท้วงมา เช่น อบต.บางพลีใหญ่

(เลขานุการสภาฯ) ผอ.สาธารณสุข และผู้รับตรวจโดนออกจากราชการ เพราะเค้ามองว่าปัญหานี้เป็นการจ้าง

ไปเรื่อย วันที่เข้าไปตรวจไม่ตรงกับที่ลงเวลาทำงานไว้ครับ หลังจากที่เรามีผู้บริหารแล้วจะ

พิจารณากันอีกทีครับ

นายชูชีพ ร่มโพธิ์แก้ว การเทแอสฟัลท์ติก เส้นตลาดหลวง-หัวเขา ในการประชุมคราวที่แล้ว จะดำเนินการทำ

(ส.อบต.ม.11) อยู่หรือไม่ครับ ก่อนเทแอสฟัลท์ติก ขอให้ดำเนินการขยายถนนก่อนครับ

นายปัญญา บำรุงวัด ถนนเส้นนี้จะขยายข้างละ 50 ซม. ขยายให้เป็น 6 ม.ก่อน จึงเทแอสฟัลท์ติกทับ และตรง

(เลขานุการฯนายก) สะพานได้ขอ อบจ.ปราจีนบุรีไป ให้ขยายสะพานเพื่อให้รถหลีกกันได้ครับ

นายบุญเชา ปัณเขต ถ้าขยายถนนได้จริง ขอให้มีการวางท่อก่อน แล้วจึงดำเนินการขยายถนน ครับ

(ส.อบต.ม.1)

ร.ต.สุรเดช เหล็กจาน เรื่องท่อระบายน้ำ ของ ม.6 ขอให้รีบดำเนินการด้วยครับ

(ส.อบต.ม.6)

/นายศิวาภณ...

-6-

นายศิวาภณ ศรีกสิกิจ เรื่องท่อระบายน้ำ ม.6 จะประสานแขวงการทางให้ครับ ถนนเส้นตลาดหลวง-หัวเขา

(นายก อบต.บ้านพระ) อยู่ในแผนฯแล้วครับ ยังเหลือพื้นที่บางส่วนที่ยังไม่สามารถขอได้ ครับ

 และผมขอขอบคุณทุกท่านที่เลือกผมเข้ามาเป็นนายกอบต.บ้านพระ ครับ

นายสุทธิสาร ซื่อสัตย์ มีสมาชิกท่านใดจะเสนอเรื่องอื่นๆอีกหรือไม่ ถ้าไม่มี ผมขอปิดประชุม

(ประธานสภาฯ)

ปิดประชุม เวลา 17.00 น.

 (ลงชื่อ) วงศ์ธวัช สาวาปี ผู้จดบันทึกการประชุม

 (นายวงศ์ธวัช สาวาปี)

 เลขานุการสภาฯ

**ตรวจแล้ว**

(ลงชื่อ) สุกัลยา สุทธานันท์ (ลงชื่อ) สวิล ตระกูลป้อง

(นางสุกัลยา สุทธานันท์) (นางสวิล ตระกูลป้อง)

คณะกรรมการตรวจรายงานการประชุม คณะกรรมการตรวจรายงานการประชุม

(ลงชื่อ) สุทธิสาร ซื่อสัตย์ ผู้ตรวจบันทึกการประชุม

 (นายสุทธิสาร ซื่อสัตย์)

 ประธานสภาฯ